REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/530-15

15. decembar 2015. godine

Beograd

ZAPISNIK

41. SEDNICE ODBORA ZA POLjOPRIVREDU,

ŠUMARSTVO I VODOPRIVREDU, ODRŽANE 10. DECEMBRA 2015. GODINE

Sednica je počela u 11,00 časova.

Sednicom je predsedavao Marijan Rističević, predsednik Odbora.

Sednici su prisustvovali članovi Odbora: Jasmina Obradović, Zoran Antić, Miodrag Nikolić, Žarko Bogatinović, Milija Miletić, Marjana Maraš, Velimir Stanojević, kao i Dejan Nektarijević, Mladen Lukić, Nadica Nikolić Tanasijević, Miroljub Stanković i Zoltan Pek, zamenici članova Odbora.

Sednici nisu prisustvovali članovi Odbora: Veroljub Matić, Milan Kovačević, Đorđe Stojšić, Goran Ćirić, Jovan Marković, Milan Korać, Dušan Petrović, Arpad Fremond i Sabina Dazdarević.

Sednici je prisustvovao i narodni poslanik Milan Novaković.

Pored članova Odbora sednici su prisustvovali: predstavnici Ministarstva poljoprivrede i zaštite životne sredine: Mladen Mladenović, v.d. pomoćnika ministra Sektora za pravne i normativne poslove, Ružica Tripić, načelnik Odeljenja za normativne poslove i harmonizaciju propisa u oblasti poljoprivrede kao i predstavnici sredstava javnog informisanja.

Odbor je jednoglasno usvojio sledeći

 D n e v n i r e d

1. Razmatranje amandmana narodnog poslanika Marijana Rističevića na član 2. sa ispravkom i na član 4. sa isparavkom na Predlog zakona o izmenama i dopunama Zakona o podsticajima u poljoprivredi i ruralnom razvoju ( broj 320-3223/15 od 5. decembra 2015. godine );
2. Razno.

Prva tačka dnevnog reda - **Razmatranje amandmana narodnog poslanika Marijana Rističevića na član 2. sa ispravkom i na član 4. sa isparavkom na Predlog zakona o izmenama i dopunama Zakona o podsticajima u poljoprivredi i ruralnom razvoju ( broj 320-3223/15 od 5. decembra 2015. godine )**

Predsednik Odbora je na osnovu člana 156. Poslovnika Narodne skupštine otvorio pretres u pojedinostima.

Odbor je, na osnovu člana 156. stav 3. Poslovnika Narodne Skupštine, podneo Narodnoj skupštini sledeći

 IZVEŠTAJ

Odbor je, u skladu sa članom 164. stav 1. Poslovnika Narodne skupštine, razmotrio amandmane sa ispravkama koje je na čl. 2. i 4. Predloga zakona o izmenama i dopunama Zakona o podsticajima u poljoprivredi i ruralnom razvoju, podneo narodni poslanik Marijan Rističević.

Odbor je odlučio da predloži Narodnoj skupštini da **prihvati** amandmane:

- na član 2. koji je sa ispravkom podneo narodni poslanik Marijan Rističević;

- na član 4. koji je sa ispravkom podneo narodni poslanik Marijan Rističević.

Za izvestioca Odbora na sednici Narodne skupštine određen je Marijan Rističević, predsednik Odbora.

Druga tačka dnevnog reda – **Razno**

Odbor je na osnovu člana 56. Poslovnika Narodne skupštine, doneo sledeći:

 Z A K Lj U Č A K

Odbor je zatražio da se povede disciplinski postupak i smeni načelnica veterinarske inspekcije Sanja Čelebićanin. Ovim Zaključkom Odbor je potvrdio Zaključak sa sednice iz Leskovca, koja je održana 8. oktobra 2015. godine, a koji je prosleđen Ministarstvu poljoprivrede i zaštite životne sredine.

Pošto drugih pitanja i predloga nije bilo, sednica je zaključena u 11,15 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK Branka Zlatović Marijan Rističević